প্রদত্ত তথ্য ও বিশ্লেষণগুলোর উদাহরণ হিসেবে দক্ষিণ এশিয়া তথা আমাদের প্রতিবেশী দেশগুলোর দিকেও চোখ ফেরাতে পারি। দক্ষিণ এশিয়ার আটটি দেশের প্রায় সবকটি দেশেই গণতন্ত্র এখন প্রহসনে রূপ নিয়েছে। মালদ্বীপ, নেপাল, শ্রীলংকা ও বাংলাদেশের অভ্যন্তরীণ রাজনীতিতে ভারতের হস্তক্ষেপ প্রথাগত ব্যাপার। সেনাবাহিনীর হাত থেকে পাকিস্তানের গণতন্ত্র আজো মুক্ত হতে পারেনি। সর্বশেষ নির্বাচনও এর উৎকৃষ্ট উদাহরণ। আফগানিস্তান একটি মানচিত্রসর্বস্ব দেশ। গণতন্ত্র বা বৈধ সরকার বলে কোনো বিষয় নেই। সম্প্রতি এই দেশগুলোতে (ভারত বাদে) চীনের প্রভাব বাড়ছে। তাই এ দেশগুলোর গণতন্ত্র তথা নির্বাচন, সংসদ ও গণতান্ত্রিক প্রতিষ্ঠানগুলো অনেকাংশেই চীন-ভারতের ইচ্ছার ওপর নির্ভরশীল; জনগণ থেকে উৎসারিত নয়। তাই বলছি, আমরা আটকে যাচ্ছি গণতন্ত্রের চোরাবালিতে। যেখানে শুধুই গণতন্ত্রের নাম আছে, রূপ-রস-গন্ধ বলতে কিছু নেই।